UPRAVNI ODJEL ZA KOMUNALNO GOSPODARSTVO,

PROMET I MJESNU SAMOUPRAVU

Povjerenstvo za provedbu natječaja

KLASA: 112-01/24-01/01

URBROJ: 2133-1-03-01/06-24-4

Karlovac, 19. veljače 2024.

**UPUTE I OBAVIJESTI KANDIDATIMA**

**I. OBJAVA NATJEČAJA**

Službenik ovlašten za privremeno obavljanje poslova pročelnika raspisao je javni natječaj za prijam u službu u Grad Karlovac, Upravni odjel za komunalno gospodarstvo, promet i mjesnu samoupravu, **vježbenik** (1 izvršitelj – m/ž) na određeno vrijeme od 12 mjeseci za obavljanje vježbeničkog staža radi osposobljavanja za poslove radnog mjesta **viši referent za komunalno gospodarstvo.**

Natječaj je objavljen u Narodnim novinama od 21. veljače 2024.godine i na službenoj web-stranici Grada Karlovca [www.karlovac.hr](http://www.karlovac.hr) istog dana.

**II. OPIS POSLOVA RADNOG MJESTA**

|  |
| --- |
| prati zakone i druge propise iz svog djelokruga rada |
| priprema odluke, zaključke i rješenja i druge materijale iz predmetnog područja |
| sudjeluje u izradi programa komunalne infrastrukture, odluka za gradsko vijeće, prijedloga proračuna, rebalansa proračuna, plana nabave i izmjena plana nabave, sudjelovanje u izradi prijedloga ugovora, narudžbi, naredbi, prati i analizira stanje za održavanje i unapređenje, GIS-a komunalnih djelatnosti i infrastrukture, poslovi GIS aplikacije „Popravimo“, poslovi za potrebe Komisije za uređenje i zaštitu zelenih površina grada Karlovca, praćenje realizacije i usklađenja s registrom ugovora, arhiviranje dokumentacije, te analize izvješća |
| provodi nadzor nad poslovima, prati i izvješćuje o financijskom angažmanu sredstava koja se koriste za održavanje radi na planiranju i provođenju projekata |
| obavlja i druge poslove po nalogu pročelnika i voditelja odsjeka |

**III. PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 2,31 i osnovice za izračun plaće u iznosu od 486,00 EUR uvećan za 0,5% za svaku navršenu godinu radnog staža. Vježbenik ima pravo na 85% plaće rečenog radnog mjesta.

**IV. PROVJERA ZNANJA I SPOSOBNOSTI**

Provjera znanja vršit će se iz sljedećih upravnih područja:

1. Opći dio:
   1. Poznavanje osnova ustavnog ustrojstva Republike Hrvatske
   2. Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
   3. Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave
2. Posebni dio:

2. 1. Poznavanje propisa iz upravnog područja komunalnog gospodarstva

**Pravni izvori za pripremanje kandidata za provjeru znanja:**

1. Opći dio:
   1. Ustav Republike Hrvatske („Narodne novine“, 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01(ispr.), 76/10, 85/10- pročišćeni tekst i 5/14)
   2. Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20)
   3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19)
2. Posebni dio:

2.1. Zakon o komunalnom gospodarstvu („Narodne novine“ 68/18, 110/18, 32/20)

**V. PRAVILA I POSTUPAK TESTIRANJA**:

* **Natječajni postupak provodi Povjerenstvo za provedbu natječaja, koje obavlja sljedeće poslove:**
* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na natječaj **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na oglas. Protiv obavijesti osoba nema pravo podnošenja pravnog lijeka.
* **Provjera znanja i sposobnosti kandidata**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz natječaja.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na oglas i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na web-stranici Grada Karlovca [www.karlovac.hr](http://www.karlovac.hr) i na oglasnoj ploči u prizemlju zgrade Grada Karlovca, Banjavčićeva 9, najmanje 5 (pet) dana prije održavanja provjere.

* Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui (razgovori). Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

ZA POVJERENSTVO

Službenik ovlašten za privremeno

obavljanje poslova pročelnika

Dario Greb, dipl.ing.prom.

